da en en en fr de da id da nb da da da da da da da da en da da da da da da da en en
Ude af pokalturneringen – og det med et brag - Svanholm Cricketklub
Mandag d. 29. april 2013 kl. 22:07 af Henrik Pfaff
Skal Svanholm prøve at få en eller anden god ting ud af pokalsemifinalen mod KB, så må det være, at vi slipper for at tage til Jylland Kristi Himmelfartsdag og møde Skanderborg i finalen. Ellers var de svært at finde svanholm-lyspunkter i denne kamp, hvor vi blev eftertrykkeligt elimineret fra den turnering, som vi har vundet de sidste to år.
Nåh det med twenty/20 og forty/40 kunne nu ikke være noget emne efter den kamp for vores
Her skulle man i højere grad tale om behovet for et twentyone/10 format, for vi var kun i stand til at batte i 21 overe, mens KB passerede på 9.4 overe.
Dermed er KB i en pokalfinale for første gang i 44 år KB.. Det fejrede KB med at give frokost til alle – det var nu mest ment som undskyldning for at klubben nok engang havde lavet farce ud af sin banesituation (se nedenfor) – så om ikke andet fik vores fyldt maverne under den kamp.
Vores gærdespillere virkede som anede de ikke, hvad man skal stille op, hvis der kastet godt længde og lidt outsvingeri udenfor offpinden. Vi mistede 7 gærderog havde scoret 22 efter 11 overe. Lidt lystig hitning fra Sair Anjum (23) og R. Khan (24) fik blot Svanholms halvleg fra at gå fra det katastrofale til det pinlige og ende med 75.
Mads Henriksen symboliserer Svanholms gærdeindsats mod KB ved at slå sig selv over at have raget efter en bold i offsiden
Begravelses procession i gang. Basit Javed har raget efter en bold i offsiden
Debutanten Saif Ahmed gribes ud
Taha Ahmed er aggressiv. Men det var på et free hit – og det kom der en ener ud af
På nær en gærdespiller, der blev grebet foran gærdet, blev Svanholms 6 første grebet på kanter bag gærdet af keeper eller slip. KB’s kastere virkede totalt uspillelige for Svanholm. Det er dog trods alt ikke nogen nyindkøbte stjerner, men de samme som vi har spillet mod i masser af år, der pludselig blev uspillelige.
Mens pitchen, mens vi battede, forekom belagt med dynamit, virkede den som en motorvej, da KB kom ind. De blev mødt med varierende længde og retning og havde samtidig to gærdespillere (l. a. vores tidligere medlem Zishan Shah 38x), der helhjertet var i stand til at kontakte bolden med andet end kanten af battet. De passerede på under 10 overe.
Det var KB’s hjemmekamp. Og holdene mødtes på KB for at se en pitch under vand efter en lang periode stort set uden regn. Men for Gud ved hvilken gang blev KB’s cricketspillere mishandlet af de ansvarlige banefolk i KB og for Gud ved hvilken gang skulle vi redde dem ud af deres kvide ved at stille bane til rådighed. For det første er det absurd, at KB’s græstæppe først måtte betrædes i den forgangne weekend. For det andet sørgede man da så lige for, at det alligevel ikke blev betrådt, idet man satte vanding i gang om natten, således at pitcharealet var oversvømmet og ubrugeligt om morgenen, da cricketspillerne kom ud.
Det er egentlig sjovt, at de synes det er sjovt at pisse på de “små” som cricketspillerne er i KB, men sådan er det jo.
Andetholdets præstation i en twenty/20 breddepokalkamp mod Nørrebro II var omtrent lige så trist som 1. holdets. 5 mand var ude for 41 – alle ude for 95. Sahadat Riaz 22 og Shakild Ahmed 24. Nørrebro passerede for 6 gærder. Sahadat Riaz (3/18) og Usman Akram (3/22) kastede et åbnings spell, der var dot nok til at skaffe gevinst, men da så de efterfølgende begyndte at pitche på midten af måtten var det slut.
Store Bededagsferiens eneste gevinst kom i Køge hvor vores junioreres174 (Said Alam 26, Saud Munir 25) var mere end rigeligt til Køge, der lavede 47 (Mads Henriksen 3/1)